钦定古今图书集成/明伦汇编/官常典/第092卷 > 祁国公宗说 冯翊侯仲旻
## 钦定古今图书集成/明伦汇编/官常典/第092卷 > 祁国公宗说 冯翊侯仲旻

按《宋史汉王传》：神宗封王后，以允言子宗说，汉恭宪
王元佐长孙，嗣封祁国公。皇祐中，坐帷薄不修除名，
又坐坑杀女仆，锁闭宫室外宅。其子仲旻，官右武卫
大将军、道州刺史。后因朝叩头殿下，泣诉云：“父老且
病，愿纳身官以赎。”神宗亦愍之，而未俞其请。出就马，
气塞不能言，及家而卒。赠同州观察使、冯翊侯。宗说
幽死。